Kanada ételei valódi ínyenc falatok voltak számomra. Mindennek megvan a helyi megfelelője. Igaz a McDonald's is megtalálható Kanadában, de a torontóiak inkább a saját gyorséttermükre a Tim Hortons-ra esküsznek. A nemzeti ételük a Poutine, amely gyakorlatilag hasábburgonya, leöntve sajt, illetve gravy-mártással. Idehaza imádom a lángost, külföldön viszont nem sok helyen készítik. Kanada ezen a téren is különleges, hiszen van egy saját lángosfajtája. A Bannockot kissé másképp készítik el, ízre viszont legalább annyira különleges. És ezek után ha jóllaktunk akkor jöhet a helyi különlegesség a Nanaimo, ami egy csokis desszert. Én mind a tíz ujjamat megnyaltam utána. Szó szerint. És akkor még a juharfaszirupjukról nem is beszéltem. Rögtön éhes is lettem.